**Олимпиада 5-8 кластар**

1. Белдең бер һүҙ, белмәнең мең һүҙ.

2. Телмәр эшмәкәрлегенең дүрт төрө: тыңлау, һөйләү, яҙыу, уҡыу.

3. Аҫтына һыҙылған һүҙҙәр архаизмдар була.

Ғилемлелек – даръялыр,

Ҙур рыялыҡ булмаһа;

Аҡыллы әҙәм – олуғтыр,

Асыуы артыҡ булмаһа. (Аҡмулла)

4. Йөрәгем – ҡәберлек минең:

Унда үткәндәр илай.

Йөрәгем – сәңгелдәк минең:

Унда киләсәк даулай. (Р.Ғарипов) Билдәләнгән һүҙҙәр шиғырҙа антитеза булып килә.

5. Йырлай алмам һинең йәмдәреңде,

Йәшәй алмам йырһыҙ, моғайын.

Сағылыңда үҫкән сихри моңло

Бер ҡурайың ғына булайым. (Р.Сафин)

**Йырлай алмам, йәшәй алмам, булайым** ҡылымдары 1-се затта килгән.

6. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр бәйләүес тип атала.

7. Тыныш билдәләрен ҡуйығыҙ, аңлатығыҙ: Ғилем- ҡош, аҡыл- ҡанат.

Һыҙыҡ ҡуйыла, сөнки эйә менән хәбәр исем һүҙ төркөмөнән белдерелгән;

Был теҙмә ҡушма һөйләм, ике ябай һөйләмдән тора, шуға күрә улар араһына өтөр ҡуйыла.

8. Болон сәскәләрен һыйпап үтәм,

Ҡапыл күрәм: алда балтырған.

Шул үләндең исемен әллә нимә

Йөрәгемә уйып ҡалдырған. (Р.Бикбаев)

**Шул -** күрһәтеү алмашы, **әллә нимә -** билдәһеҙлек алмашы.

9. Инеш һөйләм, шуға күрә йәйәләр ҡулланылған.

Ҡарайым, ситән артында

Ҡыҙ мине шәйләп тора.

(Бындағы ғәҙәт буйынса,

Көнбағыш сәйнәп тора) (М. Кәрим).

10. Көнөн яуа, төнөн яуа,

 Аҙна яуа бер тоташтан,

 Әйтерһең, күк ҡолаған да,

 Һауа менән ер тоташҡан (М. Кәрим).

Аҫтына һыҙылған һүҙҙәр антонимдар тип атала.

11. Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр. Был бер составлы атама һөйләмдәр.

12. – Йә инде, Хөсәйен ағай өйҙә юҡ саҡта, һыйыныр мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем яна торғайны, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

Һыйыныр-киләсәк заман сифат ҡылым;

Яна торғайны- сифат ҡылым.

13. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов).

Сифаттар: зәңгәр һауа, зәңгәр күк-предметтың төҫөн, тын кис, яҡты таң-предметтың күренешен, ғорур имән-предметтың характерын, нескә тал-предметтың формаһын белдерә.

14. Йомаҡтарҙың яуаптарын яҙығыҙ:

А)Өфөнөң уртаһында нимә тора? Ф хәрефе.

Б) Дәрес аҙағы ни менән бөтә? С хәрефе менән бөтә.

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе ете ҡош булды.

15. Унлап, һигеҙләп –сама һандары.

16. Биш баш умарта, ете дана китап. Билдәләнгән һүҙҙәр предметтың һанын белдерә.

17. Яңыса, һинеңсә, айыуҙай, йәйен һүҙҙәре рәүеш һүҙ төркөмөнә ҡарай.

18. "Ҡурайҡайым еңел, көйө ауыр” тигәнде һеҙ нисек аңлайһығыҙ?

Ҡурайҙа уйнауы бик ауыр. Тын юлдары таҙа булған кешеләр генә уйнай ала.

Башҡорт халҡының яҙмышы ауыр булған, ҡайғы хәсрәттәр күп күргән, шуға күрә ауыр, ҡайғылы көйҙәр уйналған. Ә ҡурай үҙе еңел үҫемлек.

19. Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә нимә тип атала? Фразеологик берәмек тип атала.

20. Айыу майы һөртөү –йәшереп алыу, урлау, сәлдереү.